
SAOPŠTENJE ZA MEDIJE
NESVAKIDAŠNJA SERIJA „LJUBAV I PREVOD“ 
OD 14. FEBRUARA NA TLC-u

Beograd, 6. februar 2024.
 
U potpuno novoj seriji o muško-ženskim odnosima pod nazivom „LJUBAV I PREVOD“ (Love & translation), trojica američkih neženja putuju u raj gde će im se pridružiti dvanaest žena iz devet različitih zemalja, a kojima je zajedničko to što ne govore engleski. Ova serija istražuje kako se samci u potrazi za ljubavlju okupljaju u pokušaju da pronađu ljubav svog života. Otežavajuća okolnost je što zaista ne govore istim jezikom, a ne mogu da računaju na pomoć prevodilaca. Serija koja slavi ljubav na program TLC kanala stiže 14. februara u 20 sati. 

Fokusirajući se na međusobno upoznavanje učesnika, serija „Ljubav i prevod“ će pokazati sirove, istinske trenutke u jedinstvenom okruženju za ljubavne sastanke. 

„Kao lideri u proizvodnji serija o ljubavi i vezama, želeli smo da izađemo iz kalupa naše svakodnevice i eksperimentišemo u novom tipu okruženja", rekao je Hauard Li, predsednik Discovery Networks & TLC. „„Ljubav i prevod“ doneće vatromet emocija koje naša publika voli kada zaiskre varnice u nekonvencionalnim vezama."

Uz izazove koji uključuju korišćenje pet čula, kao što su neprekidno gledanje u oči i testovi privlačnosti feromona, kao i grupne sastanke koji podižu adrenalin, ovi samci će pokušati da uče jedni o drugima bez poznavanja jezika. Ako neko od učesnika ne oseti iskru ljubavi ni sa kim, mogu da spakuju kofere i traže ljubav na nekoj drugoj adresi. Serija „Ljubav i prevod“ ima za cilj da otkrije šta je potrebno za uspostavljanje ljubavne veze kada je jezik potpuno nepoznat.

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija iz oblasti medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, CNN, DC, Eurosport, HBO, HBO Max, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Pictures, Warner Bros. Television, WB Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i druge. Za više informacija posetite www.wbd.com

